A gépjármű biztosításokkal való visszaélések után a lakásbiztosításoknál fordul elő a legtöbb biztosítási csalás. Ennek több formája is lehet, például ha nagyobb összegű kárt jelentünk be, mint ami a valós érték, illetve ha mi magunk okozunk szándékosan kárt az ingatlanban vagy a biztosított ingóságokban. Ezeket a próbálkozásokat hamar kiszúrják a helyszínre küldött szakértők, ezenkívül a törvény is bünteti, ha valaki a biztosítási csalással próbálkozik. Ebbe a kategóriába tartozik az is, ha valaki egyszerre több biztosítóval is szerződést köt, majd a káresemény után egyszerre több helyről szeretne kártérítéshez jutni.